50 BMX-kørere fra fire forskellige klubber bruger størstedelen af deres ferie på at træne op til VM, der afholdes i slutningen af juli i København. - Vi glæder os helt vildt. Det bliver en stor oplevelse, fortæller 14-årige Kristian Nielsen. På banen i Hadsund træner de mange kørere i dag i stegende varme, men det er det hele værd, mener træneren, der ikke er i tvivl om, hvad der skal bane vejen for nordjysk succes. - Det gode kammeratskab og troen på egne evner er vigtigt, men vores unge kørere tror også på det, fortæller træner Torben Esbensen. Unge Kristian Nielsen tror da også på et godt resultat ved VM, selv om han måtte tage til takke med en placering som nummer otte ved sidste DM. - Jeg håber og tror  på, at jeg kommer i finalen. Det kræver dog sin kører. Kun otte ud af 150 deltagere ryger nemlig i finalen i Kristian Nielsens aldersklasse. VM skydes i gang den 27. juli i København

Opsummering:
Mens nogle bruger ferien til at slappe af, så er der fart over feltet hos en gruppe nordjyder med omdrejninger i benene.